**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022-10-31

 (Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-10-06 | Prancūzai jau ruošiasi vėsiai žiemai- temperatūrai iki 19 laipsnių patalpose. Drabužių parduotuvės pastebi, kad vartotojai pradėjo pirkti daugiau šiltų drabužių, antklodžių ir net karšto vandens šildytuvų. Mažmenininkai, kurių darbas - ieškoti naujų nišų ir tendencijų, suprato, kad su energetiniu taupymu galima daryti verslą. Parduotuvių tinklas "Monoprix" užsakė didesnius kiekius pledų, kojinių, pėdkelnių, kašmyro džemperių ir kitų šiltų drabužių, kurie jau nuo mokslo metų pradžios buvo gerai parduodami. "Carrefour" prekybos centrų pirkėjai šiai žiemai įsigijo 15 proc. daugiau antklodžių. Atrodo, kad net ir plaukikai ruošiasi vienu laipsniu nukritusiai baseino temperatūrai- parduotuvių tinklas "Au Vieux Campeur" padidino hidrokostiumų užsakymus, nes šių kostiumų, kainuojančių nuo 99 iki 299 eurų, pardavimai išaugo 25 %. | https://www.lesechos.fr/industrie-services/conso-distribution/pull-couette-plaid-poele-les-francais-se-preparent-a-un-hiver-a-19-0c-1866917 | Padidėjo šiltų drabužių, antklodžių, etc. pardavimai |
| 2022-10-10 | Renault" kurs savo įkrovimo stotelių tinklą. Grupės įmone „Mobilize“, skirta mobilumui plėtoti, iki 2024 m. planuoja pastatyti 200 stotelių 4 Europos šalyse (Belgijoje, Italijoje ir Ispanijoje), įskaitant 90 - Prancūzijoje. Jomis galės naudotis ne tik prekės ženklo klientai. Tačiau iniciatyva atrodo kiek pavėluota- "Tesla", kuri pirmauja su savo "superįkrovėjais“, Prancūzijoje jau turi 125 stoteles. "Ionity" - tinklas, kurį iš pradžių sukūrė Vokietijos gamintojai (vėliau prie jo prisijungė "Hyundai-Kia" ir investicinis fondas "BlackRock"), praėjusią gegužę Prancūzijoje atidarė šimtąją įkrovimo stotelę. Vis tik "Mobilize" tikisi išsikovoti sau vietą, nes būsimas stoteles įrengs ne greitkeliuose, o šalia jų- "Renault" prekybos salonuose, "esančiuose mažiau nei už 5 minučių kelio nuo išvažiavimo iš greitkelio ar vieškelio. Klientų lauks 6 itin greito įkrovimo vietos, kurių galia siekia iki 400 kW, taip pat 60 kvadratinių metrų ploto poilsio zona, kurioje vairuotojai gali išgerti kavos ir pasinaudoti belaidžiu internetu. | https://www.lesechos.fr/industrie-services/automobile/voiture-electrique-renault-va-se-doter-de-son-propre-reseau-de-bornes-de-recharge-1867528 | Įkrovimo stotelių plėtra elektriniams automobiliams |
| 2022-10-21 | Renault pagaliau atsigauna- spalio 21 d. automobilių gamintojas pranešė apie III ketv. gerokai padidėjusį pelną – nors gamybos problemos ir toliau riboja pardavimams, tačiau gerokai pakilo gaminamų automobilių kainos. Per paskutinius 3 mėn. įmonė gavo 9,8 mlrd eurų pelno, t.y. 20,5 daugiau nei per metus (neįskaitant Rusijoje buvusio padalinio). Per šį laikotarpį gamintojas visame pasaulyje pardavė tik 481 000 automobilių, t. y. 2,3 % mažiau nei 2021 m. Tai lėmė nuolatiniai tiekimo sunkumai, ypač puslaidininkių srityje. Konkrečiai "Renault" prekės ženklo pardavimai sumažėjo 4,8 %, bet "Dacia" pardavimai išaugo 4,5 %. Tačiau kiekvienas parduotas automobilis sukūrė daug didesnę vertę nei anksčiau. | https://www.lesechos.fr/industrie-services/automobile/renault-confirme-son-retour-a-meilleure-fortune-1871732 | Nors Renault pardavimai mažėjo, pelnas augo |
| **Investicijoms pritraukti į Lietuvą aktuali informacija** |
| 2022-10-19 | Prancūzijos banko (Banque de France) ataskaitoje atskleidžiama, kad Prancūzijoje nuo 2021 m. 73 proc. didesnių nei 100 mln. eurų investicijų (lėšų pritraukimas) teko ne Europos investuotojams, o tai kelia riziką ES ekonominiam ir strateginiam savarankiškumui. Kad būtų išvengta žinių ir ekperetizės ir talentų nutekėjimo, BdF rekomenduoja labiau sutelkti institucinius investuotojus, kad jie finansuotų spartesnę startuolių plėtrą ir sudarytų galimybes jų augimui bei įtraukimui į vertybinių popierių biržos sąrašus. Nuo 2020 m. FR vyriausybė siekia ištaisyti šią klaidą, t.y. valstybės finansavimo trūkumą pažengusiems statuoliams, kad jie galėtų greitai plėstis, -kas atvedė prie didžiulio FR atsilikimo nuo JAV, JK ir Vokietijos pagal vienaragių skaičių.Dėl FR vadinamo Tibi plano, pagal kurį 2020-2022 m. instituciniai investuotojai sutelks 6 mlrd. eurų, ir tokių iniciatyvų kaip "Next40" ir "French Tech 120", padedančių perspektyviausioms pradedančiosioms įmonėms sparčiau augti, Prancūzija iš dalies užpildė šią prarają. Šiuo metu Prancūzijos technologijų sektoriuje veikia 26 vienaragiai (2019 m. pabaigoje - 5!), iš kurių 24 yra aktyvūs, t. y. dar toli nuo Jungtinės Karalystės, bet beveik tiek pat, kiek Vokietijoje. Per pastaruosius dvejus metus labai padaugėjo didžiulių lėšų pritraukimo atvejų, todėl atrodo, kad sėkmingi verslininkai jau nebesijaudina, jog neras pinigų.  | https://www.latribune.fr/technos-medias/innovation-et-start-up/financement-de-la-tech-pourquoi-il-faut-mobiliser-davantage-les-investisseurs-institutionnels-937361.html | Technologijų/stratuolių finansavimas: FR kviečia sutelkti institucinius finansuotojus |
| 2022-10-20 | Satgana" - tai naujas "French Tech" orbitoje atsiradęs investicinis fondas, kuris specializuosis klimato kaitos srityje. Fondas paskelbė pradedantis 30 mln. eurų tikslines investicijas į Europos ir Afrikos startuolius, daugiausiai pradiniame etape, kurie kuria techninius sprendimus, atliepiančius dekarbonizavimo tikslams. Daugiausiai fonde dirba prancūzai, tačiau pagrindinė būstinė yra Liuksemburge. Fondas planuoja finansuoti apie 40 stratuolių sumomis iki 500 tūkst eurų, Europoje (70 proc.) ir Afrikoje (30 proc.). Fondas daugiausia dėmesio skiria keliems iš 17 JT darnaus vystymosi tikslų įgyvendinimui, susijusių su mobilumu ir transportu, maistu ir atsinaujinančiu žemės ūkiu, anglies dioksido surinkimu, energetika, žiedinei ekonomikai ir pramone. | https://www.lesechos.fr/start-up/impact/satgana-le-nouveau-fonds-a-impact-dans-lorbite-de-la-french-tech-1871101 | Investicinis fondas- startuoliams |
| 2022-10-10 | "TotalEnergies", "AirLiquide", "AirBus", "GRTGaz", "Vinci", EDF, "Plug Power", "Caisse des Dépôts", "Société Générale", "Axa", "Enagas", "Lotte Chemical", "Allianz", daugiau nei 50 pramonės ir finansų subjektų iš 13 pasaulio šalių palankiai atsiliepė apie didžiausio pasaulyje vandenilio srities investicinio fondo kūrimą. "Clean H2 Intra Fund", kurį valdo "Hy24", bendra "Adrian" ir "FiveT Hydrogen" įmonė - investicijų platforma, kurios specializacija - mažo anglies dioksido kiekio vandenilis, - pavyko surinkti 2 mlrd. eurų.Fondas, kaip smulkusis akcininkas, ketina investuoti į 15-30 pramonės projektų, iš kurių pusė bus Europoje, ir tikisi per ateinančius šešerius metus investuoti iš viso 20 mlrd. eurų per ateinančius šešerius metus. Didelių grupių įnašai į fondą svyruoja nuo 10 iki 100 mln. eurų. Pavyzdžiui, "Vinci", "TotalEnergies", "Air Liquide" ir AXA nedvejodamos investavo 100 mln. eurų. Savo ruožtu "Hy24" į vieną projektą investuos nuo 15 iki 150 mln. eurų.Fondas kuriamas susidarius palankioms sąlygoms: kilus energetikos krizei ir siekiant sumažinti šiltnamio efektą sukeliančių dujų išmetimą, vėl susidomėta vandeniliu. Prancūzija pažadėjo iki 2030 m. sutelkti beveik 9 mlrd. eurų, o dešimt elektrinių, kurias bendrai finansuoja valstybė, jau yra paruoštos statybai. Europos Komisija taip pat deda pastangas - 41 projektas jau atrinktas kaip PIIEC (didelės apimties bendro Europos intereso projektas) dalis. | https://www.lesechos.fr/industrie-services/energie-environnement/un-fonds-de-2-milliards-deuros-pour-faire-decoller-lhydrogene-vert-1867508 | Investicinis fondas/ vandenilio technologijo |
| **Lietuvos verslo plėtrai aktuali informacija** |
| 2022-10-06 | "Airbus" konstatuoja augančią aviacijos paslaugų rinką. Ši rinka, apimanti orlaivių techninę priežiūrą, personalo mokymą, salono atnaujinimą ir orlaivių perdirbimą, beveik pasiekė prieškrizinį lygį. "Airbus" numato, kad šis sektorius (95 mlrd eurų apyvarta 2022 .) augs sparčiau nei naujų orlaivių gamybos rinka. Vienas iš veiksnių - tai pasaulio orlaivių parko augimas, kuris, kaip tikimasi, per ateinančius 20 metų padidės 3,3 proc. per metus: nuo 23 500 šiuo metu eksploatuojamų orlaivių, turinčių daugiau nei 100 vietų, iki 46 900 orlaivių 2041 m. Tikimasi, kad orlaivių parko padidėjimas lems 3,3 proc. pasaulinių orlaivių techninės priežiūros pajamų padidėjimą - nuo 78 mlrd. dolerių 2022 m. iki 189 mlrd. dolerių 2041 m. Kitas veiksnys - kartu didėjantis oro transporto personalo skaičius: numatoma, kad per 20 metų prireikės 640 000 papildomų technikų, 585 000 pilotų ir 875 000 keleivių salono įgulos narių, kurie turės būti apmokyti. Neseniai skrydžių mokyklų rinkoje savo pozicijas užėmusi "Airbus" mano, kad oro transporto personalo mokymo rinka išaugs 4,6 proc. - nuo 9 iki 17 mlrd. dolerių. Be to, perdirbami senosios kartos orlaiviai, pagaminti iki 2008 m., kurie dabar sudaro 80 proc. viso pasaulio orlaivių parko, o jų atsisakymas dėl aplinkosaugos reikalavimų vis spartėja. Iki 2031 m. jie turėtų sudaryti trečdalį, o iki 2041 m. - mažiau nei 5 proc. laivyno. Tačiau ne tik "Airbus" nori kuo didesnės pyrago dalies. Jo konkurentas "Boeing" turi tokių pačių ambicijų ir 2018 m. netgi įsteigė specialiai civiliniam ir kariniam sektoriui skirtų paslaugų padalinį. | https://www.lesechos.fr/industrie-services/tourisme-transport/airbus-voit-grossir-avec-envie-le-marche-des-services-aeronautiques-1866891 | Puikios perspektyvos aviacijos paslaugų rinkai  |
| 2022-10-20 | Prancūzijos aliuminio gamintojas "Alteo" ir Pietų Korėjos pramonės įmonė "Wscope" paskelbė 600 mln eurų investicinį planą statyti didžiausią Europoje elektromobilių baterijų separatorių gamyklą Prancūzijos teritorijoje. Planuojama, kad gamykla pradės veiklą 2026 m. ir 100 proc. aprūpins tris didžiulius Prancūzijos akumuliatorių fabrikus, kurie įsikurs Šiaurės Prancūzijoje, baterijų separatoriais. "Stellantis" planuoja statyti akumuliatorių gamyklą Douvrine (Pas-de-Calais), o Kinijos akumuliatorių milžinė "AESC-Envision" įsikurs "Renault" elektros mazge "ElectriCity" Oks-de-Franso regione. Trečiąjį gigafabriką planuojama įrengti Diunkerke –jį remiant įmonėms "Renault", "Schneider Electric" ir "Arkema" pradės statyti įmonė "Verkor".Pasak holdingo "Alteo" prezidento Alain‘o Moscatello, šis planas prasidėjo nuo to, kad Europoje nebuvo nė vieno separatorių gamintojo- didžioji dalis jų gaminama Kinijoje. Ieškodama partnerio gamyklai Prancūzijoje įkurti, grupė kreipėsi į "Wscope", vieną iš pasaulinių šių elektrinių automobilių komponentų gamybos lyderių.  | https://www.lesechos.fr/industrie-services/automobile/voiture-electrique-la-france-va-accueillir-une-giga-usine-de-composants-a-600-millions-1871456 | Automobilių pramonė: Prancūzija su Pietų Korėja Prancūzijoje statys baterijų separatorių fabriką. |
| 2022-10-25 | FR laivų statybos įmonė "Chantiers de l'Atlantique", veikianti Saint Nazaire, pastatė ir nuleido pirmąjį Prancūzijoje SGD varomą kruizinį laivą "MSC World Europa", kuris pristatomas kaip mažiausiai taršus laivas pasaulyje. Atsisakius naftos pagrundu paagaminto kuro, laivas išmeta 25 proc. mažiau CO2. Tačiau FR ekologistų organizacijos mano, kad skatinti naudoti dujas jūrų transporte nėra gera idėja, nes klimato požiūriu tai blogai, o energetinio saugumo požiūriu - taip pat blogai, ypač dabar, kai Europa stengiasi išsivaduoti nuo priklausomybės nuo Rusijos dujų tiekimo. Pasak įmonės direktoiaus, gamtinės dujos pasirinktos todėl, kad šiandien jos yra prieinamiausias kuras. Įmonė galėtų paspartinti perėjimą prie vandenilio, tačiau problema ta, kad šiandien Žemėje nėra pakankamai vandenilio, kad juo būtų galima „maitinti“ didžiulius kruizinius laivus. | https://www.latribune.fr/entreprises-finance/services/tourisme-loisirs/croisieres-le-msc-world-europa-le-paquebot-le-moins-polluant-de-la-flotte-mondiale-a-ete-livre-par-les-chantiers-de-l-atlantique-938022.html | Laivų statybos pramonė |
| 2022-10-25 | Air France-KLM pasirašė 2 sutartis- su Suomijos įmone "Neste" ir JAV "DG Fuels", pagal kurias iki 2023- 2036 m. nupirks 1,6 mln. tonų tvarių degalų. Tai yra didžiausia kompanijos investicija, neskaitant lėktuvų įsigijimo, kuria siekiama sumažinti išmetamo CO2 kiekį. Tai leis bendrovėms "Air France", KLM ir "Transavia" priartėti keliais žingsniais prie grupės tikslo iki 2030 m. naudoti 10 proc. tvaraus kuro ir iki tos pačios datos 50 proc. sumažinti išmetamo CO2 kiekį. Iš viso dėl šių 1,6 mln. tonų tvaraus kuro, pagaminto iš kepimo aliejaus ir gyvulinių riebalų, į atmosferą nepatektų apie 4,7 mln. tonų CO2. Bendra abiejų sutarčių vertė nenurodoma, tačiau ji siekia milijardus dolerių, nes neiškastinio kuro kaina yra tris-keturis kartus didesnė nei tradicinio aviacinio kuro, kurio tonos kaina yra apie 1 000 JAV dolerių. Su "Neste" "Air France-KLM" galės įvykdyti savo artimiausius įsipareigojimus- Prancūzijoje "Air France" jau dabar privalo inkorporuoti bent 1 proc. tvariųjų degalų. Tačiau būsimame Europos reglamente, kuris šiuo metu baigiamas rengti, numatoma, kad 2025 m. Europos mastu bus reiklaujama į aviacinį kurą įmaišyti bent 2 %, o 2030 m. - 5 % tvarių degalų. Air France-KLM" dar turės rasti kitų tiekėjų, kad pasiektų savo tikslą iki 2030 m. integruoti iki 10 proc. tvariųjų degalų. Šios dvi sutartys kartu sudaro tik 3 iš šių 10 %. Nors "Neste" planuoja padidinti aviacinių degalų gamybą nuo 1,5 mln. tonų 2023 m. iki 2,2 mln. tonų 2026 m., suomių įmonė viena pati negalės patenkinti Europos oro linijų poreikių. Ypač todėl, kad "Neste", skirtingai nei jos amerikiečių konkurentai, nenaudos palmių aliejaus ar žemės ūkio produktų, kurie gali būti naudojami maisto gamybai. | https://www.lesechos.fr/industrie-services/tourisme-transport/air-france-klm-commande-record-de-carburants-durables-1872840 | Dekarbonizacija ir aviacinis kuras. Air France-KLM ieškos papildomų tiekėjų tvariam kurui. |
| 2022-10-27 | "Stellantis" ruošiasi "demokratizuoti" vandeniliu varomus automobilius. Spalio 26 d. įmonė paskelbė, kad jos gamykla Hordaine , kuri specializuojasi lengvųjų automobilių surinkime, nuo 2024 m. pramoniniu mastu gamins vandenilio baterija varomus mikroautobusus. Nuo praėjusių metų pabaigos grupė jau siūlo vandeniliu varomus "Peugeot Expert", "Citroën Jumpy" ir "Opel Vivaro" mikroautobusus. Tačiau gamyba vykdoma pagal individualius užsakymus gana komplikuotu būdu: Hordaine pagaminama 100 proc. elektrinė furgono versija, tada ji siunčiami į Riuselsheimo gamyklą Vokietijoje, kur iš jų išimami akumuliatoriai, o vietoje jų įrengiamas vandenilio bakas ir kuro baterija. Per pastaruosius metus buvo įvykdyta apie 100 tokių užsakymų.Tačiau gamykla ruošiasi investsuoti 10 mln eurų į naują surinkimo liniją, kuri leis supaprastinti gamybos porcesą. Po dvejų metų kuro elementais varomus mikroautobusus bus galima gaminti konvejeriu kartu su jau gaminamais vidinio degimo ir elektriniais automobiliais. Pasak Stellantis direktoriaus C. Tavares‘o, tai bus pirmoji tokia gamykla pasaulyje. Gamybos pajėgumai bus 5000 vienetų per metus.Šiuo metu "Peugeot Expert" varomas vandeniliu kainuoja beveik 110 000 eurų, o elektrinė versija - 40 000 eurų, tačiau naujieji gamybos procesai leis atpiginti kainą. Pirmieji numatomi klientai- Prancūzijos ir Vokietijos įmonės, siekiančios dekarbonizuoti savo automobilių parką. | https://www.lesechos.fr/industrie-services/automobile/hydrogene-stellantis-et-carlos-tavares-passent-a-la-production-en-serie-1873666 | Stellantis masiškai gamins vandeniliu varomus automobilius. |
| 2022-10-24 | Spalio 24 d. FR vyriausybei buvo pateikta pirmoji ataskaita apie Metavers‘a, užsakyta 2022 m. vasario mėn. Dokumente stengiamasi kuo tiksliau apibrėžti Metavers sąvoką, taip pat su ja susijusias galimybes, ribas ir iššūkius. Pranešime raginama apibrėžti Prancūzijos ir Europos metaverso politiką, taip pat pateikiama 10 veiklos krypčių, kurios padėtų plėtoti technologinę infrastruktūrą, remtų inovacijas, sutelktų dėmesį į panaudojimą, organizuotų reguliavimą ir atsižvelgtų į visuomeninius ir aplinkosaugos klausimus.Kaip teigia ataskaitos autoriai, Metavers atvers dideles galimybes - nuo pramonės iki sveikatos, įskaitant švietimą ir ekonomiką. Kadangi jis gali prisidėti prie naujų kultūros raiškos formų ir internetinių kūrybos priemonių demokratizavimo, tai yra neabejotina galimybė.Prancūzijai ir Europai metaverslo vystymas turėtų sudaryti sąlygas atsirasti naujiems pasaulio skaitmeninių technologijų lyderiams ir sustiprinti Prancūzijos kultūrinę įtaką. Ataskaitoje teigiama, kad, skatinant šias naujoves Prancūzijoje, būtų skatinamas prancūzakalbių kultūros eksportas prancūzakalbiame pasaulyje ir už jo ribų. | https://www.economie.gouv.fr/metavers-premier-grand-rapport-exploratoire | Pirmoji atakaita Prancūzijos vyriausybei apie metaversą. |
| 2022-10-20 | "Mission French Tech" paskelbė kvietimą teikti paraiškas 2023 m. programos "French Tech Next 40/120" skatinimui. Šiemet atrankos procesas, kuris ir vėl grindžiamas įvairiais kriterijais, papildytas įsipareigojimais, susijusiais su ekologiniu perėjimu, lygybe ir įtraukimu. Paraiškas galima teikti nuo spalio 20 d. Susidomėjusioms pradedančiosioms įmonėms (start-ups) jau galima teikti paraiškas dalyvauti 2023 m. Prancūzijos programos "Tech 40/120" grupėje.Pradėta įgyvendinti 2019 m., ši programa kasmet suburia 120 sėkmingiausių Prancūzijos pradedančiųjų įmonių. Tikslas - padėti joms tapti pasaulinio lygio technologijų lyderiais. | https://www.economie.gouv.fr/french-tech-next-40120-ouverture-candidatures-promotion-2023 | Prancūzijos vyriausybė skatina savo startuolius |
| **Lietuvos turizmo sektoriui aktuali informacija** |
| 2022-10-06 | Nors viešbučių ir restoranų sektorius spalio 6 d. pristatė energetinio taupymo planą, "Accor" grupė, kurios tinklą sudaro pagal franšizės sutartis nuomojami ir valdomi viešbučiai, artimiausiu metu ketina žengti dar toliau ir imtis veiksmų keturiose pagrindinėse energijos vartojimo srityse. Šildymo srityje, kuri kartu su oro kondicionavimu sudaro apie 30 proc. suvartojamos energijos, „Accor“ ketina sumažinti temperatūrą iki 19 laipsnių kambariuose, o nenaudojamose patalpose (posėdžių salėse, koridoriuose ir kt.) - net iki 17 laipsnių. Kalbant apie karštą vandenį, ketina uždaryti lauko baseinus, o tai liečia apie 70 viešbučių. Taip pat trumpins saunų, garinių pirčių ir sūkurinių vonių darbo laiką. Virtuvėje racionalizuos tiekimą ir sandėliavimą, kad sumažintų šaldytų maisto produktų skaičių. Nebenaudosime maždaug 51 000 mini barų, patalynę keis tik klientui aiškiai paprašius. | https://www.lesechos.fr/industrie-services/tourisme-transport/hotellerie-le-plan-choc-daccor-pour-reduire-sa-consommation-denergie-1866947 | Viešbučiai taupys energiją |
| 2022-10-26 | Ši vasara buvo itin palanki turizmui, o kartu ir "Accor". Viešbučių grupė paskelbė, kad jos trečiojo ketvirčio apyvarta siekė 1,15 mlrd. eurų, t. y. 9 proc. daugiau nei 2019 m. Pajamos už turimą kambarį (RevPAR), kurios yra svarbus viešbučių pramonės rodiklis, taip pat padidėjo 14 %, o antrąjį ketvirtį padidėjo 1 %.Šis reiškinys ypač pastebimas Prancūzijoje, kur, palyginti su 2019 m., RevPAR išaugo 11 %, o tai lėmė kainų augimas ir užimtumas, kuris "priartėjo prie prieškrizinio lygio", teigia grupė. Taip pat sugrįžo verslo klientai (žmonės, keliaujantys verslo tikslais), kurie dar labiau pagausino vasaros sezono turizmo klientūros bazę, sudarytą daugiausia iš žmonių, keliaujančių poilsio bei turizmo tikslais. | https://www.lesechos.fr/industrie-services/tourisme-transport/hotellerie-accor-depasse-desormais-son-niveau-davant-crise-1873246 | 2022 vasara buvo itin palanki FR viešbučių verslui |
| **Bendradarbiavimui MTEPI[[1]](#footnote-1) srityse aktuali informacija** |
| 2022-10-05 | Spalio 4 d. prestižinė Nobelio fizikos premija paskirta prancūzų fizikui, profesoriui Alain‘ui Aspect‘ui. Kartu su amerikiečiu John‘u F. Clauser‘iu ir austru Anton‘u Zeilinger‘iu Alain‘as Aspect‘as buvo apdovanotas už novatoriškus eksperimentus, atvėrusius kelią kvantinėms technologijoms.74-erių metų iš Agen kilęs profesorius šiuo metu yra Prancūzijos didžiausio nacionalinio mokslinių tyrimų centro CNRS mokslinių tyrimų direktorius emeritas, Paryžiaus Saklė universiteto Optikos instituto profesorius ir Paryžiaus aukštosios politechnikos mokyklos (Ecole Polytechnique) docentas. Jis taip pat yra vienas iš Prancūzijos startuolio "Pasqal", kuriančios kvantinį procesorių, įkūrėjų, ne kartą apdovanotas prestižinėmis Prancūzijos mokslo premijomis. Naujasis apdovanojimas prisideda ir prie tolesnio Paryžiaus-Saklė universiteto reputacijos stiprinimo fizikos srityje. į 2022, trečius metus iš eilės, Universitetas užėmė 9 vietą fizikos Šanchajaus dalykiniame reitinge. | <https://www.lesechos.fr/pme-regions/ile-de-france/nobel-de-physique-alain-aspect-figure-emblematique-de-paris-saclay-1866460> | Nobelio fizikos premija paskirta prancūzų fizikui |

|  |  |  |  |
| --- | --- | --- | --- |
| 2022-10-10 | Spalio 7 d., Prancūzijos aeronautikos ir kosmoso pramonės grupė „Safran“ atidarė "Safran Additive Manufacturing Campus" (SAMC) - kompleksą, kuriame vienoje 12 000 kvadratinių metrų aikštelėje sutelktos visos žinios ir pramoniniai ištekliai, reikalingi variklių dalims gaminti naudojant adityviąją gamybą. Ši pažangiausia technologija - tai būdas pritaikyti 3D spausdinimą pramonėje. Ji apima visus procesus, kurie leidžia gaminti dalis pridedant medžiagos iš skaitmeninio objekto. Kaip aiškina "Safran": "Adityvioji gamyba yra labai vertinga aviacijos ir kosmoso sektoriui, nes leidžia gaminti detales, kurių anksčiau buvo neįmanoma pagaminti kitais gamybos būdais.“. Tai pirmoji tokio tipo gamykla Prancūzijoje ir antroji pasaulyje. | https://www.lemonde.fr/economie/article/2022/10/10/avec-son-nouveau-campus-safran-lance-l-avion-du-futur\_6145145\_3234.html | Safran atsidarė naują- adityvios gamybos- kompleksą |

|  |
| --- |
| **Lietuvos ekonominiam saugumui aktuali informacija**  |
| 2022-10-05 | Nors energijos kainos ir toliau sparčiai auga, vyriausybė pabrėžia, kad tarifų aproibojimas saugo Prancūzijos vartotojus, kuriems elektros energijos ir dujų kainų svyravimai yra kur kas mažesni nei kaimynams Europoje. Vis dėlto šioje pagalbos strategijoje lieka spraga - parama įmonėms, susiduriančioms su eneregetikos rinka. Daugelis įmonių neturi jokių pasiūlymų iš tiekėjų arba susiduria su neįmanomais pasiūlymais. Pasak Mažųjų ir vidutinių įmonių konfederacijos, maždaug 50 darbuotojų turinti įmonė, kuri anksčiau mokėjo 72 eurus už megavatvalandę (MWh) ir kurios tiekimo sutartis baigiasi rugsėjo pabaigoje, dabar turi įsipareigoti 3 mėnesius mokėti 1 875 eurus už MWh arba 3 metus - 900 eurų už MWh, arba nieko. Darbdavių organizacijos teigimu, to pakanka, kad 150 000 šalies MVĮ atsidurtų mirtiname pavojuje, nes jos negalės sumokėti už energiją, kurios joms reikia veiklai vykdyti.Į tai reaguodamas ekonomikos ministras Bruno Le Maire'as spalio 5 d. paskelbė apie "esminės" ir "visiškai naujoviškos" priemonės įgyvendinimą: valstybė prisiims atsakomybę už tiekėjų prašomas finansines garantijas bendrovėms, kurios turėtų padengti riziką, kad bankroto atveju bus neatsiskaityta. Siekiama, kad kiekviena įmonė galėtų užsisakyti dujų ar elektros energijos pasiūlymą, neatsižvelgiant į jos balansą, ir neprivalėtų prisiimti brangių banko garantijų.Tačiau, pasak MVĮ konfederacijos, tokios priemonės nepakaks, kad būtų pakankamai sumažinta mažosioms ir vidutinėms įmonėms tenkanti našta, ir ji ragina grįžti prie valdžios institucijų reguliuojamo tarifo, panašaus į tą, kuris jau taikomas fiziniams asmenims ir įmonėms, kuriose dirba mažiau nei dešimt darbuotojų. | <https://www.latribune.fr/entreprises-finance/industrie/energie-environnement/crise-de-l-energie-l-etat-va-se-porter-garant-des-entreprises-mais-sans-plafonner-les-prix-d-achat-935559.html> | Vyriausybė prisiims garantijas eneregijos tiekėjams dėl MVĮ atsiskaitymo už energiją  |
| 2022-10-11 | Stipriai išaugus elektros kainoms, strategiškai svarbiems veiklos sektoriams iškilo egzistencinė grėsmė- kai kurios įmonės, ypač suvartojančios daug elektros enegrijos turi iš dalies stabdyti gamybą. Bercy skaičiavimasi apie 300 įmonių yra itin didelės rizikos zonoje. Pasak pramonininkų, pavojus gresia Prancūzijos pramonės ekosistemai. Ypač sudėtinga situacija stiklo gamybos ir ypač aliuminio pramonėje. Neseniai Europos Komisijai adresuotame laiške aliuminio gamintojai įspėjo, kad Europoje jiems kyla "egzistencinė grėsmė", ir pažymėjo, kad žemyne gamyba sumažėjo 50 proc. Didžiausia Europos aliuminio gamintoja "Aluminium Dunkerque", kuri sunaudoja tiek pat elektros energijos, kiek Marselio miestas, jau sumažino gamybą 22 proc. Tačiau dėl itin sudėtingo gamybos proceso, lankstumas mažinant gamybą yra labai ribotas: gamyklą galima sustabdyti 2-3 valandoms, o po to aliuminis sustingsta. Šiomis aplinkybėmis "Aluminium Dunkerque" turėtų gauti nuo 40 iki 50 mln. eurų paramos. Pasak Aliuminio gamintojų federcaijos vadovo Cyrille Mounier, už aliuminio gamyklų išlikimo slypi svarbus suverenumo klausimas: "Jei prarasime savo metalo gamyklas, rytoj būsime priklausomi nuo likusio pasaulio". Aliuminis naudojamas daugelyje strateginių gamybos procesų, įskaitant aeronautikos ir gynybos srityje (ypač "Rafale"), elektriniuose ar hibridiniuose automobiliuose, fotovoltinėje energetikoje, sveikatos apsaugai ir vaistų pakuotėms, taip pat maisto pramonėje maisto produktams konservuoti. Prancūzijos aplinkos ir energijos valdymo agentūros (Ademe) duomenimis, iki 2050 m. jos suvartojimas turėtų išaugti daugiau kaip 50 proc. | https://www.lesechos.fr/industrie-services/energie-environnement/crise-energetique-le-cri-dalarme-des-industriels-francais-1867757#utm\_source=newsletter&utm\_medium=email&utm\_campaign=nl\_lec\_longformats&utm\_content=20221013&xtor=EPR-5060-[20221013] | Prancūzijos pramonės ekosistema pavojuje |
| 2022-10-14 | Beveik 3 000 užsienio bendrovių iš 85 šalių Rusijoje iki karo investavo apie 137 mlrd USD ir 2021 m. gavo 290 mlrd. USD pajamų. Šios įmonėse įdarbinta apie 1,3 mln. RU piliečių, t.y. 2 proc. RU darbingos populiacijos. Nuo karo Ukrainoje pradžios ir dėl sankcijų iš Rusijos pasitraukė 4 proc. Iš šalies pasitraukusiose įmonėse dirbo beveik 260 000 žmonių, įmonių pajamos 2021 m. siekė 27 mlrd. dolerių. Tačiau jos sudaro mažumą, kuri nutraukė bet kokią veiklą. Pasak Kyiv School of Economics tyrimo, po 40 proc. įmonių nori išvykti arba pasilikti Rusijoje, o 17 proc. dar nėra apsisprendę. Daugelis vis dar veikiančių bendrovių dėl neaiškumų ir blogėjančios ekonominės padėties atšaukia arba sustabdo savo investicijas. Savo veiklą tęsia daugiausiai maisto, mažmeninės prekybos ir sveikatos priežiūros bei farmacijos įmonių. Jos savo tolesnį buvimą pateisina tuo, kad teikia būtiniausias prekes ir paslaugas Rusijos gyventojams. FR grupė "Mulliez" ir toliau veikia. "Danone" nori parduoti savo 12 pieno ir daržovių gamyklų Rusijoje, ir dėl to patirs milijardą eurų nuostolių.Visuose sektoriuose kas antra Prancūzijos įmonė nori pasilikti, nors kartais stabdo naujas investicijas. 27 % Prancūzijos įmonių ketina pasitraukti, o 17 % dar neapsisprendė. 5 proc. mažuma greitai nutraukė bet kokią veiklą šalyje. Vokietijos įmonėse pasiskirstymas yra panašus.Kita vertus, daugiau nei trys ketvirtadaliai Kinijos ir Indijos bendrovių planuoja likti Rusijoje. Tačiau rekordas priklauso Turkijai- beveik 9 iš 10 jos įmonių tęs savo veiklą. Bankai, ypač Kinijos, planuoja pasinaudoti didžiųjų Vakarų bankų pasitraukimu. Kinijos valiuta jau aplenkė eurą ir yra antra pagal prekybos užsienio valiuta apimtį - jos apyvarta sudaro beveik 30 %. Šiais metais dolerio rinkos dalis sumažėjo perpus - iki 40 %. | https://www.lesechos.fr/finance-marches/marches-financiers/quitter-la-russie-ou-y-rester-un-enjeu-a-290-milliards-de-dollars-pour-les-entreprises-1869601 | Užsienio įmonės Rusijoje |
| 2022-10-20 | Ispanija, Prancūzija ir Portugalija susitarė Viduržemio jūros dugnu nutiesti dujotiekį, kuris sujungs Marselį su Barselona. Apie tai spalio 20 d. Briuselyje paskelbė E. Macronas ir Ispanijos ministras pirmininkas Pedro Sanchezas ir Portugalijos premjeras Antonio Costa. Projektas, pavadintas BarMar, kurio įgyvendinimas užtruktų ne vienerius metus, nebūtų tiesioginis atsakas į Europos dujų krizę, bet visų pirma būtų skirtas ekologiškam vandeniliui transportuoti, nors „žaliojo“ persitvarkymo porcese juo būtų galima transportuoti ir Europai reikalingas dujas. Pasak FR, dujotiekis pradėtų veikti ne anksčiau 2030 m. DE nedalyavuja susitarime, kas dar labaiu pabrėžia tarp Paryžiaus ir Berlyno tvyrančią įtampą. Vokietija galės prisijungti, jei norės, nes ji yra suinteresuota, sako tik vienas Europos diplomatinis šaltinis.Šis būsima povandeninė jungtis tarp dviejų Viduržemio jūros uostamiesčių galutinai palaidos Prancūzijoje itin prieštaringai vertinamą "MidCat" projektą, kuris kėlė įtampą trap FR, ESP ir DE, kurį gynė Berlynas, siekdamas pagerinti dujų tiekimą Vokietijai iš Pietų Europos, bet nepalaikė Prancūzija. Kol kas nepateikiama jokių duomenų apie BarMar dujotiekio kainą. Macronas paskelbė, kad gruodžio mėn. vyks į Alikantę Ispanijoje, kad finalizuotų projektą, kuriam, pasak jo, bus skirtas Europos finansavimas. | https://www.lesechos.fr/monde/europe/la-france-et-lespagne-sentendent-sur-un-gazoduc-entre-marseille-et-barcelone-1871424 | Naujas FR, ESP ir PT projektas- dujotiekis Marselis-Barselona |
| 2022-10-27 | Nacionalinė viešųjų diskusijų komisija (CNDP) spalio 27 d. pradėjo diskusijas dėl šešių naujų EPR 2 branduolinių reaktorių statybos. CNDP kreipėsi į EDF ir RTE (FR elektros perdavimo sistemos operatorius) dėl trijų porų "EPR 2" branduolinių reaktorių statybos programos paaiškinimo. Pirmieji 2reaktoriai bus pastatyti Normandijoje, Penlio elektrinės vietoje. Taigi diskusija turi tiek vietinį aspektą, susijusį su statybų projektu Penlyje, tiek nacionalinį aspektą, susijusį su branduolinės pramonės siūloma pramonine programa. Diskusijų metu EDF, pateiks išsamų pasiūlymą dėl naujų reaktorių statybos. Debatuose numatoma aptarti apie dešimt temų- susitikimai bus surengti visoje Prancūzijoje. "Branduolinės energetikos atnaujinimas Prancūzijoje yra svarbus demokratinis pasirinkimas, kuris įpareigos visuomenę ateinantiems dešimtmečiams", - pažymi CNDP. Todėl Prancūzijos piliečiai turi teisę būti informuoti ir dalyvauti rengiant sprendimus šiuo klausimu. Diskusijos vyks nuo spalio 27 d. iki 2023 m. vasario 27 d. Joms skirta atskira interneto svetainė, kurioje pateikiama praktinė informacija ir dokumentų šaltiniai. Viešoji diskusija turėtų papildyti spalio 20 d. pradėtas nacionalines konsultacijas dėl ateities energetikos pasirinkimo, kurias rengia vyriausybė. Tačiau visų pirma ji turėtų padėti parlamentarams, kurie 2023 m. turės balsuoti dėl energetikos ir klimato programavimo įstatymo, apsispręsti. | <https://www.lesechos.fr/industrie-services/energie-environnement/nucleaire-cinq-choses-a-savoir-sur-le-debat-public-qui-souvre-en-france-1873326> | Prancūzijoje prasidėjo viešieji debatai dėl branduolinių reaktorių statybos |
| 2022-10-28 | Siekdama paremti įmones, nukentėjusias nuo energijos kainų augimo, FR vyriausybė nustatė įvairias pagalbos schemas. Ši pagalba ir jos sąlygos skiriasi priklausomai nuo įmonės dydžio ir sunkumų, su kuriais ji susiduria. Vyriausybės tinklapyje pateikiama išsami pagalbos priemonių apžvalga. | https://www.economie.gouv.fr/hausse-prix-energie-dispositifs-aide-entreprises | Pagalbos priemonės įmonėms |
| **Bendra ekonominė informacija** |
| 2022-10-06 | Prancūzija spalio 6 d. pradėjo įgyvendinti energijos taupymo planą. Viena iš vyriausybės siūlomų priemonių- platesnis nuotolinio darbo naudojimas- turi nemažai prieštaraujančių. Vyriausybė rekomenduoja įstaigoms dažniau dirbti nuotoliniu būdu, ypač per šventines dienas. Privačių įmonių prašoma sekti jų pavyzdžiu. Oponentai teigia, kad ši priemonė iš tikrųjų netaupo energijos ir didina namų ūkių sąskaitas. Prancūzijos aplinkos ir energetikos valdymo agentūra (Ademe) atliko tyrimą, kuriame daroma išvada, kad nuotolinio darbo naudojimas leistų įmonėms sutaupyti 19 proc. energijos sąnaudų. Tačiau tik tuo atveju, jei visi darbuotojai tą pačią dieną dirbtų nuotoliniu būdu, kas sunkiai įgyvendinama. Kito tyrimo išvada- realus taupymas galimas tik tuomet, kai visame pastate išjungiamas šildymas, o ne atskiruose jo aukštuose ar pastato dalyse (jei jame dirba žmonės) , ką sunku įgyvendinti techniškai, esant centrinei šildymo sistemai. Įvairūs tyrimai rodo, kad kiekvienoje įmonėje situacija labai skiriasi, tad darbo ministras Olivier Dussopt kalba apie socialinį dialogą įmonėje, kurios esmė- įmonės pačios turi rasti geriausią joms energijos taupymo formulę. Tuo tarpu profesinės sąjungos pažymi, kad nors kai kuriose įmonėse nuotolinis darbas leidžia sutaupyti energijos, namų ūkiuose jos suvartojimas padidėtų. Pirmojo COVID izoliavimo metu 2020 m. kovo- gegužės mėn. išmetamo CO2 kiekis sumažėjo visuose sektoriuose, išskyrus būsto sektorių, kuriame jis padidėjo beveik 30 proc. | <https://www.lesechos.fr/politique-societe/societe/sobriete-le-teletravail-permet-il-reellement-de-faire-des-economies-denergie-1866837> | Ar nuotolinis darbas realiai sumažina energijos suvartojimą |
| 2022-10-06 | Remiantis "Les Echos", "Radio Classique" ir Montenio instituto užsakymu atlikta apklausa, 65 proc. visų socialinių ir profesinių kategorijų atstovai mano, kad Prancūzijoje valstybės paramos yra per daug, kad FR socialinis modelis turi per daug ydingų padarinių ir neskatina žmonių stengtis. 44 proc. žmonių mano, kad paramos dydis ir per didelis. Šį požiūrį išsakė visos amžiaus grupės, išskyrus pačius jauniausius. Tačiau politiniu požiūriu nuomonės yra labiau prieštaringos. Daugiausia Marine Le Pen rinkėjų mano, kad "pagalbos" yra per daug (78 proc.) – čia dar atsiranda ir imigracijos klausimas, Emmanuelio Macrono rinkėjai (70 proc.) ir susilaikę (53 proc.). Priešingai, dauguma Jeano-Luco Mélenchono kairiųjų rinkėjų mano, kad ši tema yra "nereikšminga" (53 proc.). Pasak tyrėjų, šie rezultatai nekelia abejonių dėl solidarumo, tačiau išreiškia baimę, kad socialinis modelis bus iškreiptas dėl perteklinių veiksmų ar piktnaudžiavimo. Be to, ši baimė yra dar stipresnė, nes prancūzai supranta, kad viešųjų finansų padėtis yra kritinė.  | https://www.lesechos.fr/economie-france/social/sondage-exclusif-pres-de-deux-francais-sur-trois-jugent-quil-y-a-trop-dassistanat-1866949 | Dauguma prancūzų nepritaria per didelei valstybės paramai |
| 2022-10-06 | Atsižvelgiant į įsibėgėjančią energetikos krizę, metų pabaigoje Prancūzijos ekonomikos augimas turėtų sustoti arba beveik sustoti. Spalio 6 d. statistikos FR institutas INSEE patvirtino rugsėjo vidurio prognozes: trečiąjį ketvirtį BVP padidės 0,2 %, o per ateinančius 3 mėnesius veikla nesikeis, neatmetama galimybė, kad dėl su energetika susijusių nuostolių ekonomika sumažės.Visuomoje 2022 m. Prancūzijos ekonomika augs 2,6 %, t. y. beveik tiek , kiek ir tikisi vykdomoji valdžia (2,7 %). Tačiau 2023 m. prasidės labai kukliu 0,2 proc. augimu, palyginti su 1 proc. augimo tikslu, kurį Bercy paskelbė kitiems metams ir kuris atrodo gana ambicingas. | <https://www.lesechos.fr/economie-france/conjoncture/face-a-la-crise-les-francais-freinent-leur-consommation-et-se-remettent-a-epargner-1866950> | Ekonomikos augimo prognozės (statistika) |
| 2022-10-07 | Spalio 7 d. FR muitinės paskelbtais duomenimis, rugpjūčio mėn. Prancūzijos prekybos deficitas pasiekė naują rekordą - 15,5 mlrd. eurų, t.y palyginti su liepos mėn., padidėjo dar 1 mlrd. eurų. Per 12 mėnesių sukauptas deficitas taip pat yra rekordinis - 139 mlrd. eurų (2021 m. 85 mlrd. eurų) Bercy skaičiuoja, kad šiais metais deficitas pasieks 156 mlrd. eurų, o 2023 m. - 154 mlrd. eurų. Šį pablogėjimą galima paaiškinti dėl karo Ukrainoje smarkiai išaugusiomis energijos kainomis. Pasak muitinės atstovų , elektros energijos ir dujų importas ir toliau smarkiai auga, o energijos eksportas per pastaruosius keturis mėnesius išliko stabilus. Dėl tokios padėties energijos rinkose Prancūzijos importas pabrango 1,1 mlrd. eurų (iki 65,6 mlrd. eurų), o eksportas padidėjo vos 100 mln. eurų (iki 50,1 mlrd. eurų). | <https://www.lesechos.fr/economie-france/conjoncture/le-deficit-commercial-de-la-france-bat-record-sur-record-1867146> | Prancūzijos užsienio prekybos deficitas vėl sumušė naują antirekordą |
| 2022-10-06 | Spalio 6 d. FR vyriausybė pristatė teisiškai neįpareigojantį energijos taupymo planą, pagal kurį per 2 metus energijos suvartojimą ketinama sumažinti 10 proc. Energetikos persitvarkymo ministrė Agnès Pannier-Runacher paragino "visus įsitraukti". Šiame taupymo plane, parengtame kartu su pramonės atstovais, pateikta dešimtys konkrečių rekomendacijų kaip įmonėms, vietos valdžios institucijoms ir administracijoms taupyti dujas, elektrą ir degalus, taip pat ir energetinės krizės atveju. Plano priemonės:-pastatai (19 °C maksimali temperatūra biuruose, šildymo laikotarpio pradžios ir pabaigos nukėlimas 15 dienų, karšto vandens naudojimo biuruose mažinimas).-transportas (teikti pirmenybę dviračiams, viešajam transportui arba dalintis automobiliu);-valstybinis sektorius (šildymas 18 °C , koreguojamas darbo slenkančiu grafiku didelės apkrovos tinklui dienomis, nuotolinio darbo skatinimas siekiant sumažinti degalų sąnaudas, greičio ribojimas iki 110 km/val. greitkeliuose darbuotojams, kurie naudojasi tarnybiniu automobiliu neskubių darbo kelionių metu, skaitmeninės energijos suvartojimo mažinimas ir t. t.);-vietos valdžios institucijos (mažinti elektros energijos suvartojimą viešajam apšvietimui, riboti sporto objektų šildymą ir mažinti šildomų kvadratinių metrų skaičių, grupuojant viešąsias paslaugas geriau pritaikytose patalpose);- įmonės (išjungti pastatų vidaus apšvietimą, kai patalpose nėra žmonių, ir sumažinti išorinį apšvietimą, ypač reklamos tikslais, kontroliuoti šildymą, oro kondicionavimą ir vėdinimą, atsisakyti nereikalingų kelionių ir pan.)- privatiems asmenims (įvesta taupymo skatinimo priemoka namų ūkiams, kurie kontroliuoja energijos suvartojimą, pagalba keičiant dujinius katilus į šilumos siurblius; individualiuose būstuose, prancūzų informavimas apie "elektros orų prognozę" naudojant Ecowatt programėlę;- sportas (apšvietimo laiko prieš ir po rungtynių trumpinimas, sporto salių šildymo mažinimas, baseinų vandens temperatūros mažinimas ir kt.)- kultūra (kino teatrų energijos suvartojimo ribojimas ir pan.). | https://www.lesechos.fr/politique-societe/societe/sobriete-energetique-le-gouvernement-sonne-la-mobilisation-generale-1866986 | Vyriausybė pristatė energijos taupymo planą |
| 2022-10-14 | FR ekonomistas Xavier Jaravel savo straipsnyje "Le Monde" įvardino žmogiškojo kapitalo problemas, kurias jis pastebi Prancūzijoje: nepakankami socialiniai ir elgsenos įgūdžiai, trūkumai tiksliųjų mokslų parengime, nepakankamos investicijos į mokslinius tyrimus ir plėtrą. Ekonomistas teigia, kad darbo našumas Prancūzijoje yra gerokai kirtęs. Ekonomikos analizės tarybos duomenimis, per paskutinius 15 metų darbo našumas Prancūzijoje sustojo, ir dabar ji atsilieka nuo Vokietijos ir JAV. Kodėl Prancūzijoje lėtėja produktyvumas? Analizė rodo, kad pagrindinis veiksnys yra žmogiškasis kapitalas: viena vertus, prasti matematiniai ir socialiniai bei elgesio įgūdžiai (gebėjimas dirbti komandoje, vesti derybas, valdyti išteklius); kita vertus, nepakankamas jaunų žmonių orientavimasis į ateities profesijas, ypač mokslo sritis. Duomenys rodo, kad produktyvumas sparčiai auga tose pramonės šakose, kuriose reikia ir matematinių ar analitinių, ir socialinių įgūdžių, pavyzdžiui, architektų, inžinierių ar IT specialistų. Tačiau Prancūzijos rezultatai šiose pagrindinėse srityse labai nuviliantys. | https://www.lemonde.fr/idees/article/2022/10/14/l-economie-francaise-ne-dispose-pas-des-competences-necessaires-a-l-accroissement-de-sa-productivite\_6145847\_3232.html | Žmogiškasis kapitalas |
| 2022-10-25 | Miestų reikalų ir būsto ministras Olivier Kleinas pažadėjo imtis "saugiklių", kad šilumai pralaidūs būstai, vadinami "šilumos rėčiai", kuriuos ketinama išbraukti iš įprastinės nuomos sąrašo, nebūtų perkelti į trumpalaikės nuomos kategoriją.Prancūzijos Atsparumo klimato kaitai įstatymas numato, kad iki 2025 m. bus uždrausta nuomoti visus būstus, kurie pagal energetinio naudingumo koeficientą (DPE) priskiriami G kategorijai. 2028 m. ateis eilė "F", o 2034 m. - "E“. Nuo 2023 m. sausio 1 d. žemyninėje Prancūzijos dalyje nebebus leidžiama nuomoti daugiausiai energijos suvartojančių būstų, kurių energijos sąnaudos viršija 450 kWh vienam kvadratiniam metrui per metus. Tačiau šiuo metu šie apribojimai netaikomi įrengtoms turistų apgyvendinimo vietoms. Nekilnojamojo turto specialistai ir vietos tarybų nariai jau kelis mėnesius įspėja vyriausybę apie, jų nuomone, sistemos trūkumus. Taip pat apie riziką, kad butai ar namai iš tradicinės nuomos rinkos pateks į tokias svetaines kaip "Airbnb".  | https://www.lesechos.fr/industrie-services/immobilier-btp/vers-une-interdiction-des-passoires-thermiques-sur-airbnb-1872790 | Būsto nuoma, taip pat ir Airbnb priklausys nuo energetinio naudingumo koeficiento |
|  | Siekdami atkreipti dėmesį į muitinės darbą kovojant su sukčiavimu, Muitinės ir netiesioginių mokesčių generalinis direktoratas (DGDDI) ir domenas (DNID) lapkričio 4 d. organizuoja išskirtinį muitinės tarnybų konfiskuotų prekių išpardavimą. Aukcione bus parduodami automobiliai, sunkvežimiai, aukso monetos, deimantai ir platinos luitai, juvelyriniai dirbiniai, laikrodžiai, odos dirbiniai ir kitos prekės. Šis pardavimas - tai turto ir muitinės tarnybų sąveikos pavyzdys siekiant kuo geriau išnaudoti muitinėje sulaikytas prekes. Tai bus proga pristatyti lankytojams DGDDI vaidmenį kovojant su sukčiavimu |  |  |
| 2022-10-12 | Nepaisant vykdomosios valdžios taikomų nepaprastųjų priemonių ir nuosekliai perkainoto minimalaus darbo užmokesčio, perkamoji galia 2022 ir 2023 m. gali sumažėti, teigia savo naujas prognozes pristačiusi OFCE.Per dvejus metus vartojimo vienetui (VV) tenkanti perkamoji galia sumažėtų 1,4 %, o tai panaikintų didžiąją dalį (1,9 %) 2021 m. užfiksuoto prieaugio. Taigi po beveik tuščių 2020 m. ji vėl pasieks 2019 m. lygį.OFCE apskaičiavo, kad namų ūkių perkamoji galia šiais metais sumažės 0,1 %. Skaičiuojant vienam vartojimo vienetui (VV), jis sumažės 0,6 %. Antrąjį pusmetį padidėjusios pajamos po nuo vasaros atliktų perkainojimų (socialinės išmokos, valstybės tarnautojų indekso punktas, SMIC ir t. t.) tik iš dalies kompensuotų per pirmuosius šešis 2022 m. mėnesius užfiksuotus nuostolius. "Tai didžiausias kritimas per keturiasdešimt metų", - pabrėžia ekonomikos institutas. | https://www.lesechos.fr/economie-france/conjoncture/le-pouvoir-dachat-des-francais-pourrait-connaitre-deux-annees-consecutives-de-baisse-1868311 | Prancūzų perkamoji galia mažėja |
| 2022-10-28 | Remiantis INSEE paskelbtais preliminariais vertinimais, po trijų mėnesių mažėjimo vartotojų kainos šį mėnesį padidėjo iki istorinio 6,2 % per metus lygio. Dėl streikų naftos perdirbimo gamyklose energijos kainos smarkiai išaugo. Maisto produktai ir toliau sparčiai brangsta. Pagal Eurostato indeksą kainų didėjimo lygis siekia net 7,1 %. Todėl po trijų mėnesių kainų mažėjimo, dėl kurio rugsėjo mėn. infliacija vėl sumažėjo iki 5,6 %, ji vėl pradeda augti.Visi sektoriai išgyvena naują karštinę: metinė energijos kaina šoktelėjo 19 proc. dėl masinio importo, skirto naftos perdirbimo gamyklų streikų sukeltam trūkumui įveikti. | https://www.lesechos.fr/economie-france/conjoncture/linflation-rebondit-a-62-en-octobre-en-france-1873910 | Infliacija vėl didėja |
| 2022-10-24 | Nuo 2028 m. FR įmonė, kuri specializuojasi pramoninių mineralų gavyboje ir perdirbime "Imerys" planuoja gaminti 34000 tonų ličio hidroksido per metus, naudodama požeminę kasyklą, kurioje bus eksploatuojamas žėrutis po kaolino karjeru Allier regione netoli Vichy. Tai yra 1 mlrd. eurų vertės projektas. "Prancūzijoje turime ličio kasyklų ir ketiname jas plėtoti [...]; tai labai svarbu mūsų suverenumui", - prieš pat automobilių parodos atidarymą pažadėjo Emmanuelis Macronas. Valstybės vadovas nepatikslino, apie kokius projektus kalbama, tačiau iš tiesų jis turėjo omenyje "Imerys" projektą, kurio pradžia oficialiai patvirtinta spalio 24 d. | https://www.lesechos.fr/industrie-services/energie-environnement/imerys-se-lance-dans-la-course-au-lithium-avec-un-projet-a-1-milliard-deuros-en-france-1872166 | Prancūzija atidarys pirmąją didelę ličio kasyklą |
| 2022-10-25 | Daugiau nei trys ketvirtadaliai įmonių svarsto galimybę įdiegti taupymo planą, rodo "Viavoice" instituto ir "Les Temps Nouveaux" konsultacinės bendrovės "Sopra Steria Next" ir "Les Echos" užsakymu atlikta apklausa. Viena iš dviejų įmonių taip pat galvoja apie atlyginimų didinimą, viršijantį infliacijos lygį.Nepaisant artėjančio sunkaus laikotarpio, dauguma apklaustų vadovų (67 proc.) metų pabaigą vertina teigiamai: daugiau nei trečdalis jų (36 proc.) mano, kad 2023 m. verslo apimtis padidės, o 44 proc. nurodo, kad ji išliks stabili. 28 proc. respondentų mano, kad neaiškios aplinkybės netgi yra palankios "daugiau naujovių" arba "daug galimybių". Tik nedidelė dalis vadovų (11 proc.) mano, kad tai "rizikinga įmonei" arba "pavojinga sektoriui", kuriame jie veikia (8 proc.). | https://www.lesechos.fr/economie-france/conjoncture/les-grandes-entreprises-pretes-a-jouer-le-jeu-des-economies-denergie-1872584 | Verslas kol kas nusiteikęs pozityviai |
| **Kita ekonominiam bendradarbaivimui aktuali informacija** |
| 2022-10-26 | Prancūzija jau kurį laiką susirūpinusi stebi savo santykių su Vokietija vystymąsi- išėjus iš ES JK, Prancūzija jaučiasi išstumta iš ES svorio centro. Pasak analitikų, JAV mato ES kaip „didelę Vokietiją“, ypač pabrėžiant jos svarbą ES monetarinėje sąjungoje, kur Prancūzijai tarytum tenka tik Vokietijos satelito vaidmuo. Dėl kai kurių Vokietijos sprendimų itin suerzinusių Prancūziją buvo atšauktas spalio 27 d. turėjusi įvykti FR-DE jungtinė ministrų taryba. Gelbėjant pašlijusius santykius buvo nuspręsta surengti improvizuotą tete-a- tete FR ir DE vadovų susitikimą spalio 26 d. Svarbiausi FR-DE nesutarimai susiję su šalių konkurencija ir DE priimtais sprendimais energetikos, gynybos ir kosmoso srityse. Prancūzija kritikuoja Vokietijos sprendimą, priimtą nesikonsultuojant su ES partneriais, skirti 200 mlrd. eurų paramą (prie anksčiau numatytų 65 mlrd eurų) namų ūkiams ir įmonėms, sieiant jiems padėti įveikti energetikos krizę. Pasak FR, toks planas kelia pavojų, kad Europos šalių ekonomikos dar labiau išsiskirs ir dėl to euro zona taps dar labiau pažeidžiama.Rugsėjį Olafas Scholzas ir Emmanuelis Macronas pasiekė susitarimą, kuriuo FR pažadėjo šią žiemą tiekti iki 5 proc. savo dujų atsargų (2 proc. Vokietijos suvartojimo) Vokietijai. Mainais Berlynas kompensuos elektros energijos trūkumą Prancūzijoje, kuri priversta stabdyti savo atomines elektrines remontui. Tačiau FR-DE santykiai vėl tapo įtempti po to, kai Vokietija ir Ispanija ėmė spausti Paryžių tiesti dujotiekį per Pirėnų kalnus (MidCat). Tuomet FR rado išeitį - kartu su Ispanija ir Portugalija paskelbė apie dujotiekį tarp Barselonos ir Marselio, kuriuo bus transportuojamos kai kurios dujos, ir ypač ekologiškas vandenilis. Gynybos srityje, netrukus po RU agresijos UA, Berlynas ėmėsi plataus masto kariuomenės modernizavimo ir paskelbė apie 100 mlrd. eurų fondą. Planuojant ginkluotės įsigijimus, DE pirmenybę teikia JAV, o ne europiečiams ir prancūzams. Prancūzija tame įžvelgia pavojų Europos suverenumui. Siekdami įveikti naujus kosmoso užkariavimo iššūkius, Europos lyderiai prancūzai ir vokiečiai sugebėjo išlaikyti bendradarbiavimo dvasią, nors irgi su tam tikru nepasitikėjimu. Jiems pavyko susitarti dėl papildomo "Ariane 6" finansavimo.Tačiau, dėl EK nario Thierry Bretono remiamo saugaus ryšio palydovų sutelkimo/ konsteliacijos projekto yra mažiau sutarimo- DE nori sustiprinti "Koperniko" programos finansavimą, nes mano, kad "Bretono projektas" naudingesnis prancūzams. | <https://www.lesechos.fr/monde/europe/macron-et-scholz-vont-tenter-de-faire-repartir-le-moteur-franco-allemand-1872966><https://www.lesechos.fr/monde/europe/emmmanuel-macron-et-olaf-scholz-tentent-de-relancer-le-moteur-franco-allemand-1873178><https://www.lesechos.fr/monde/europe/paris-berlin-de-rivalites-en-desaccords-1873107>https://www.lesechos.fr/idees-debats/editos-analyses/le-plan-de-soutien-allemand-une-bombe-a-retardement-pour-leurope-1872427 | FR ir DE nesutarimai |
|  |  |  |  |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)